[{"text_idx": "#000002", "text": "Mae disgwyl i gymeriad di-Gymraeg fydd yn rhan o gyfres Pobol y Cwm greu cryn dipyn o ymateb, yn o\u0302l cynhyrchydd y gyfres."}, {"text_idx": "#000004", "text": "Mae 'Dol' - neu Dolores Alvarez Collins - yn fam i gymeriad Debbie, ac yn glanio yng Nghwmderi yn annisgwyl. Er nad ydi hi'n siarad Cymraeg, mae hi'n deall bob gair ac felly bydd cymeriadau yn sgwrsio gyda hi yn Gymraeg, a hithau'n ymateb yn Saesneg."}, {"text_idx": "#000007", "text": "Dywedodd: \"Mae Debbie'n gymeriad pwysig, a does neb - hyd yn hyn - yn gwybod ei hanes. Mae'n gwneud synnwyr i mi y byddai hi'n dod o gefndir Di-Gymraeg."}, {"text_idx": "#000009", "text": "Roedd y broses o ddod o hyd i 'Dol' yn ddifyr, yn o\u0302l Llyr, gan fod gan rai actorion \"ormod o Gymraeg, bron. Byddai'n annaturiol gweld actor sy'n siarad Cymraeg yn siarad Saesneg ar Pobol y Cwm.\""}, {"text_idx": "#000010", "text": "Gan fod Lynn Hunter wedi arfer bod yn rhan o gynyrchiadau dwyieithog, \"roedd hi'n ddewis perffaith\"."}, {"text_idx": "#000014", "text": "Mae Llyr yn cyfaddef ei fod yn disgwyl \"cryn ymateb\", ond yn gobeithio y gwnaiff y gynulleidfa \"gymryd 'Dol' i'w calonnau\" gan ei bod hi'n gymeriad \"hoffus a direidus, ac yn eitha' tebyg i Kath Jones a dweud y gwir\"."}]